An damke masu shirin ta′addanci a Jamus | Labarai | DW | 13.09.2016
An damke masu shirin ta'addanci a Jamus
Sama da 'yan gudun hijira miliyan guda sun shiga Jamus inda a cikinsu ake zargi akwai bara gurbi, da ke fakewa da neman mafakar siyasa dan aika-aika.
Ministan harkokin cikin gidan JamusThomas de Maiziere
Wasu masu neman mafakar siyasa uku a Jamus sun zo hannun mahukunta a bisa zargin shirye-shirye na kitsa kai harin ta'addanci a madadin Kungiyar IS, an kuma gano cewa suna da alaka da harin da aka kai a birnin Paris na kasar Faransa a cewar ministan harkokin cikin gidan Jamus Thomas de Maiziere.
Da yake jawabi a ranar Talatan nan de Maiziere ya ce tsawon watanni uku da aka dauka ana bincike an gano cewa mutanen masu shekaru 17 da 18 da 26 sun sami dama ta shigowa Turai ne ta hanyar masu fasakauri da suka shigo da wadanda suka kai hari a Paris a watan Nuwamba, harin da ya yi sanadi na kisan mutane 130. Kuma takardun bogi da suka yi amfani da su dan shigowa Turai an yi su a wuri guda.
Muhimman kalmomi Jamus, 'yan gudun hijira, Thomas de Maiziere
Permalink https://p.dw.com/p/1K1D9
Jibuti: Kimanin 'yan gudun hijira 30 sun halaka a teku 30.01.2019
Akalla 'yan gudun hijira 28 ne suka nitse a teku bayan da jiragen ruwan da ke dauke da su guda biyu suka kife ba nisa da gabar teku a Jibuti.
An yi kira ga 'yan gudun Hijira daga kasar Iraki 19.12.2018
Ministan harkokin wajen Jamus Heiko Maas ya baiyana cewar 'yan gudun hijirar kasar Iraki za su iya komawa gida a halin yanzu biyo bayan nasarar kawo karshen kungiyar IS a kasar.